

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/21-01/6**

**URBROJ: 2186/03-02-21-3**

**Cestica, 31.03.2021.**

**ZAPISNIK**

 sa 22. sjednice Općinskog vijeća Općine Cestica održane dana 31. ožujka 2021. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Tomislav Lazar, Ivan Posavec, Milan Borak, Ivan Hohnjec, Ivan Bednjanić Bunić, Denis Kotolenko, Darijan Vinter, Lucija Rodeš, Nives Božić

**ODSUTNI:** Marina Košutar, Vlado Hip, Marijan Županić, Tanja Veršić, Stjepan Bistrović

**OSTALI PRISUTNI:** Mirko Korotaj, Žarko Rodeš

**ZAPISNIČAR:** Gabriela Kos

 Predsjednik Vijeća Darko Majhen otvara 22. sjednicu Općinskog vijeća Općine Cestica, pozdravlja sve vijećnike te minutom šutnje odaju počast nedavno preminulom načelniku Općine Vinica gosp. Marijanu Kostanjevcu, koji je uvijek bio prisutan na raznim općinskim događanjima i s kojim se mnogo surađivalo.

Nadalje konstatira da je od 15 vijećnika/ca prisutno 10 vijećnika/ca te postoji kvorum i Odluke se mogu donositi pravovaljano.

Vijećnici su u materijalima dobili Zapisnik sa 21. sjednice Općinskog vijeća Općine Cestica te pita prisutne da li ima kakvih primjedaba na Zapisnik? Pošto nema primjedaba predsjednik vijeća stavlja Zapisnik sa 21. sjednice na usvajanje. Svi vijećnici glasaju za te predsjednik vijeća konstatira da je Zapisnik sa 21. sjednice usvojen jednoglasno, sa 10 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**PITANJA:**

Zamjenik načelnika Žarko Rodeš postavlja pitanje da li je načelnik upućen tko obrađuje česticu koju je Himera d.o.o. imala u zakupu, jer navodno on to više nema, a netko po noći vrše nekakve poljoprivredne radove?

Vijećnik Tomislav Lazar postavlja pitanje što je sa Općinskom strategijom razvoja, da li se planira ići u novu izradu za slijedeće razdoblje pošto postojeća vrijedi još kratko?

**ODGOVORI:**

Na pitanje zamjenika načelnika Žarka Rodeša načelnik odgovara da je sa Ministarstvom sklopljeno više vrsta ugovora, na 50 godina te razni privremeni ugovori na nekoliko godina, tako je i Stjepan Barulek imao na 5 godina, pa mu se aneksom produljivalo na dvije godine odnosno do raspisivanja ponovnog zakapa. U izradi su trenutno Izmjene i dopune Plana raspolaganja poljoprivrednim zemljištem jer se u Plan moraju uvrstiti čestice koje su bile predviđene Sporazumom na povrat, a tek nakom suglasnosti će se ići u raspisivanje natječaja. Zamjenik načelnika nije zadovoljan odgovorom jer ga interesira da li se zna tko to obrađuje pošto ne obrađuje više Stjepan Barulek, a on ne zna tko to obrađuje? Načelnik odgovara da mu to ne drži vodu, jer on plaća godišnji zakup i treba se brinuti o parceli koju ima u privremenom korištenju pa ne vjeruje da on nije upućeni u to. Pročelnica dodaje kako Stjepan Barulek ima predmetnu parcelu u privremenom korištenju do 03. lipnja 2021. godine, prema aneksu ovjerenom kod javnog bilježnika.

Na pitanje vijećnika Tomislava Lazara načelnik odgovara da se na prošloj sjednici Općinskog vijeća donijela Odluka o izradi Strategije razvoja za buduće razdoblje te će ju izraditi firma TMC iz Zagreba, koja je izradila i prvu strategiju. Kada će biti gotova, dobit će je svi vijećnici na uvid, a biti će i javna rasprava tako da će svi moći da ti svoje primjedbe i dopune.

Predsjednik vijeća prelazi na utvrđivanje dnevnog reda za 22. sjednicu te pita da li ima netko dopunu ili izmjenu dnevnog reda? Dopune i izmjene nema te daje predloženi dnevni red na usvajanje.

Konstatira da svi prisutni vijećnici glasaju za, pa je **dnevni red prihvaćen jednoglasno**, sa 10 glasova:

**Dnevni red:**

1. Prijedlog Poslovnika o radu Općinskog vijeća Općine Cestica
2. Prijedlog Odluke o izboru članova Vijeća mjesnih odbora
3. Prijedlog Odluke o raspisivanju izbora za članove vijeća mjesnih odbora na području općine Cestica
4. Izvješće o lokacijama i količinama odbačenog otpada na području Općine Cestica za 2020. godinu
5. Prijedlog Godišnjeg plana davanja koncesija na području općine Cestica za 2021. godinu
6. Prijedlog Odluke o oslobođenju od obveze plaćanja komunalne naknade i naknade za uređenje voda za poslovni prostor i građevinsko zemljište koje služi za obavljanje poslovne djelatnosti
7. Prijedlog Pravila za upravljanje javnim dokumentarnim gradivom Općine Cestica

**Točka 1.**

**POSLOVNIK O RADU OPĆINSKOG VIJEĆA PĆINE CESTICA**

Predsjednik vijeća otvara 1. točku te je ukratko obrazlaže.

Govori o tome kako je prije sjednica održana i sjednica komisije za Statut, Poslovnik i Normativnu djelatnost, a čije Izvješće su dobili na uvid. Prošlu sjednicu je usvojen novi Statut, a Poslovnik je također izmijenjen na način da se na pojedinim mjestima briše zamjenik načelnika i dodao se članak koji govori o sazivanju sjednica u izvanrednim situacijama.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu te daje Poslovnik o radu Općinskog vijeća Općine Cestica na usvajanje. Od 10 vijećnika, svi glasaju za. Predsjednik vijeća konstatira da je Poslovnik o radu Općinskog vijeća Općine Cestica **usvojen jednoglasno**.

**Točka 2.**

**ODLUKA O IZBORU ČLANOVA MJESNIH ODBORA**

Predsjednik vijeća otvara točku 2. i daje riječ načelniku.

Načelnik ukratko objašnjava kako se ova Odluka odnosi na Mjesne odbore koji sada po novom Statutu ima 12, na koji način se predlažu kandidati, na koji način se vrši izbor članova vijeća odnosno kako se provode izbori za mjesne odbore te koje su tijela za provedbu izbora.

Predsjednik vijeća otvara raspravu.

Zamjenik načelnika Žarko Rodeš predlaže da se provjeri članak 2. Odluke jer smatra da umjesto članka 28. Statuta treba pisati članak 63. Statuta.

Nitko se više ne javlja za raspravu.

Predsjednik vijeća zatvara raspravu po točci 2. dnevnog reda, i daje Odluku o izboru članova mjesnih odbora uz prethodnu provjeru rečenog na usvajanje. Od 10 vijećnika/ca, svi vijećnici/ce glasaju za. Predsjednik vijeća konstatira da je Odluka o izboru članova mjesnih odbora **usvojena jednoglasno**.

**Točka 3.**

**ODLUKA O RASPISIVANJU IZBORA ZA ČLANOVE VIJEĆA MJESNIH ODBORA NA PODRUČJA OPĆINE CESTICA**

Predsjednik vijeća otvara točku 3. te daje riječ načelniku.

Načelnik objašnjava kako je Općinsko vijeće ovlašteno za raspisivanje izbora za mjesne odbore koji se moraju raspisati najranije 30, a najkasnije 60 dana prije održavanja izbora. Paralelno s njima ići će i lokalni izbori, a na taj način bi se smanjio trošak izbora.

 Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 3. dnevnog reda, i daje Odluku o raspisivanju izbora za članove vijeća mjesnih odbora na području općine Cestica na usvajanje. Od 10 vijećnika/ca, svi vijećnici/ce glasaju za. Predsjednik vijeća konstatira da je Odluka o raspisivanju izbora za članove vijeća mjesnih odbora na području općine Cestica **usvojena jednoglasno.**

**Točka 4.**

**IZVJEŠĆE O LOKACIJAMA I KOLIČINAMA ODBAČENOG OTPADA NA PODRUČJU OPĆINE CESTICA ZA 2020. GODINU**

Predsjednik vijeća otvara točku 4. i daje riječ načelniku.

Načelnik govori o tome kako je Općina dužna na javnim površinama održavati čistoću i zbrinuti nedozvoljeno odbačeni otpad. Tako je u ovom izvješću opisana lokacija i radnje koje su poduzete da bi se očistila javna površina. Također se nada da će se ova i takve slične lokacije riješiti sa postavljanim kamerama jer se već vide pomaci.

Predsjednik vijeća otvara raspravu.

Vijećnica Nives Božić postavlja pitanje, ali nije direktno vezano uz ovu točku, kada će se mještanima dijeliti žute kante? Načelnik odgovara da će se podijeliti tijekom travnja, odnosno u prvoj polovici svibnja 2021. godine, čim na Fond za zaštitu okoliša da zeleno svjetlo.

Nitko se više ne javlja za raspravu te predsjednik vijeća zaključuje raspravu i daje Izvješće o lokacijama i količinama odbačenog otpada na području općine Cestica za 2020. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o lokacijama i količinama odbačenog otpada na području općine Cestica za 2020. godinu **usvojeno jednoglasno**.

**Točka 5.**

**GODIŠNJI PLAN DAVANJA KONCESIJA NA PODRUČJU OPĆINE CESTICA ZA 2021. GODINU**

Predsjednik vijeća otvara točku 5. te daje riječ načelniku.

Načelnik objašnjava kako nam krajem 2021. godine ističe koncesija za dimnjačarsku službu te će se trebati raspisat i natječaj, a planirana naknada bi bila 5.000,00 kn.

Predsjednik vijeća otvara raspravu.

Nitko se ne javlja za raspravu, te daje Godišnji plan davanja koncesija na području općine Cestica za 2021. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Godišnji plan davanja koncesija na području općine Cestica za 2021. godinu **usvojen jednoglasno**.

**Točka 6.**

**ODLUKA O OSLOBOĐENJU OD OBVEZE PLAĆANJA KOMUNALNE NAKNADE I NAKNADE ZA UREĐENJE VODA ZA POSLOVNI PROSTOR I GRAĐEVINSKO ZEMLJIŠTE KOJE SLUŽI ZA OBAVLJANJE POSLOVNE DJELATNOSTI**

Predsjednik vijeća otvara točku 6. te daje riječ načelniku.

Načelnik objašnjava kako se odluka donosi u skladu sa odlukama stožera civilne zaštite kojima su određeni subjekti bili zatvoreni od studenog 2020. do veljače 2021. godine, pa bi im se na taj način pomoglo sa plaćanjem komunalne i vodne naknade. Isto tako bi se pomoglo svima njima koji su imali ad prometa.

Predsjednik vijeća otvara raspravu.

Nitko se ne javlja za raspravu, te daje Odluku o oslobođenju od obveze plaćanja komunalne naknade i naknade za uređenje voda za poslovni prostor i građevinsko zemljište koje služi za obavljanje poslovne djelatnosti na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o oslobođenju od obveze plaćanja komunalne naknade i naknade za uređenje voda za poslovni prostor i građevinsko zemljište koje služi za obavljanje poslovne djelatnosti **usvojena jednoglasno**.

**Točka 7.**

**PRAVILA ZA UPRAVLJANJE JAVNIM DOKUMENTARNIM GRADIVOM OPĆINE CESTICA**

Predsjednik vijeća otvara točku 7. te daje riječ pročelnici.

Pročelnica govori o tome kako je Jedinstveni upravni odjel krenuo u izlučivanje dokumentarnog gradiva, ali zbog Pravilnika koji je iz 2010. godine te zbog novog Zakona o arhivskom gradivu i arhivima moraju se usvojiti nova Pravila za upravljanje javnim dokumentarnim gradivom Općine Cestica sa rokovima čuvanja.

Predsjednik vijeća otvara raspravu.

Nitko se ne javlja za raspravu, te daje Pravila za upravljanje javnim dokumentarnim gradivom Općine Cestica na usvajanje. Od 10 vijećnika/ca, svi glasaju za. Predsjednik vijeća konstatira da su Pravila za upravljanje javnim dokumentarnim gradivom Općine Cestica **usvojena jednoglasno**.

Predsjednik vijeća konstatira da je dnevni red iscrpljen te prije samog zaključivanja sjednice zahvaljuje svakom vijećniku/ci pojedinačno na doprinosu u ovom sastavu Općinskog vijeća Općine Cestica. Dodaje kako su u četiri godine održane 28 sjednica, što redovnih što izvanrednih i usvojeno je preko 215 odluka za dobrobit mještana Općine Cestica, većinom jednoglasno. Svima koji sudjeluju u narednim izborima želi mnogo uspjeha.

Općinski načelnik se također zahvaljuje svima na dobroj suradnji i doprinosu u razvoju Općine te govori o tome kako se ravnomjerno radilo tako da svi mještani mogu biti zadovoljni.

 Predsjednik vijeća zahvaljuje vijećnicima/cama na dolasku te zaključuje 22. sjednicu Općinskog vijeća Općine Cestica.

Sjednica završila u 19,40 sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

 Darko Majhen, mag.pol.